Ruth Guimarães

**Ruth Guimarães Botelho**, nada en Fervenza Paulista o 13 de xuño de 1920 e finada no mesmo lugar o 21 de maio de 2014 foi unha poetisa, cronista, novelista, contista e tradutora brasileira.

Foi a primeira escritora brasileira negra que conseguiu proxectarse nacionalmente desde o lanzamento do seu primeiro libro, a novela *Água Funda,* en 1946, que narra o mundo caipira do sul de Minas e Vale do Paraíba, permeado polo medo e polo pensamento máxico.

Con dez anos de idade, publicou os seus primeiros poemas en xornais da terra natal. Con 18 anos mudouse para a cidade de São Paulo, onde se licenciou en Filosofía pola USP e máis tarde, de Letras Clásicas. Cursou tamén Folclore e Estética. Foi profesora de Lingua Portuguesa durante máis de 30 anos en escolas públicas de S. Paulo.

Profissionalizouse como xornalista e colaborou asiduamente na prensa paulista e carioca, alén da sección permanente que mantivo durante varios anos na Revista do Globo, de Porto Alegre. Escribiu crónicas para grandes xornais como *Folha de S. Paulo* e *O Estado de S. Paulo*. Tiña unha columna semanal de crónicas no xornal Valeparaibano, de São José dos Campos. Ruth Guimarães foi electa o día 5 de xuño de 2008 para ocupar a cadeira número 22 da Academia Paulista de Letras. En 1972 Ruth Guimarães fundou e presidiu en Cachoeira Paulista a Academia Cachoeirense de Letras (actual Academia Cachoeirense de Letras e Artes, ACLA), primeira academia de letras da rexión valeparaibana. Era madriña da Academia de Letras de Lorena, dando posesión aos membros en 16 de agosto de 2009.

### Bibliografía parcial 
* *Água Funda*. Porto Alegre, Ed.da Livraria do Globo, 1946
* *Os Filhos do Medo*. Porto Alegre, Editora Globo, 1950
* *Mulheres Célebres*. São Paulo, Editora Cultrix, 1960
* *As Mães na Lenda e na História*. São Paulo, Editora Cultrix,1960
* *Líderes Religiosos*. São Paulo, Editora Cultrix, 1961
* *Lendas e Fábulas do Brasil*. São Paulo, Editora Cultrix, 1972
* *Dicionário de Mitologia Grega*. São Paulo, Editora Cultrix, 1972
* *O Mundo Caboclo de Valdomiro Silveira*. Río de Xaneiro, Livraria José Olympio Editora/Secretaria de Cultura, Esportes e Turismo do Estado de São Paulo/Instituto Nacional do Livro,1974
* *Grandes Enigmas da História*. São Paulo, Editora Cultrix,1975
* *Medicina Mágica: as simpatias*. São Paulo, Global Editora,1986
* *Lendas e Fábulas do Brasil*. São Paulo, Círculo do Livro,1989
* *Crônicas Valeparaibanas*. São Paulo, Centro Educacional Objetivo/Fundação Nacional do Tropeirismo,1992
* *Contos de Cidadezinha*. Lorena,Centro Cultural “Teresa D’Ávila”, 1996
* *Calidoscópio – A Saga de Pedro Malazarte*. São José dos Campos, JAC Editora, 2006.
* *Histórias de Onça*. São Bernardo do Campo, Usina de Idéias Editora, 2008. Volume I do Projeto Macunaíma.
* *Histórias de Jabuti*. São Bernardo do Campos: Usina de Idéias Editora, 2008. Volume II do Projeto Macunaíma.
* Colaboraión na revista luso-brasileira *Atlântico*.

## Traducións 
* *O asno de ouro*. Introdución e tradución directa do latín. São Paulo, Cultrix, 1963.
* *Histórias Fascinantes*, de Honoré de Balzac: selección, tradución e prefacio – São Paulo, Editora Cultrix, 1960
* *Os Mais Brilhantes Contos de Dostoievski*, de Fiodor Dostoievski. Introdución, selección e tradución. Río de Xaneiro, Edições de Ouro, 1966
* *Contos de Dostoievski*. Introdución, selección e tradución.. São Paulo, Editora Cultrix, 1985
* *Contos de Alphonse Daudet*. Introdución, prefacioe tradución.: Ruth Guimarães e Rolando Roque da Silva. São Paulo, Editora Cultrix, 1986
* *Contos de Balzac*. Prefacio, selección e tradución.. São Paulo, Editora Cultrix,1986;
* *Os Melhores Contos de Alphonse Daudet*. Selección e prefacio: Ruth Guimarães e Rolando Roque da Silva. São Paulo, Círculo do Livro,1987
* *Os Melhores Contos de F. Dostoievski*. Introdución, selección e tradución.. São Paulo, Círculo do Livro, 1987
* *Os Melhores Contos de Balzac*. Introdución, selección e tradución. São Paulo, Círculo do Livro, 1988
* *Buda e Jesus, diálogos*. Tradución: Ruth Guimarães e Joaquim Maria. São Paulo: Cultrix, 1989.
## Notas